IL-MALTI QARI LI TOĦROĠ MARZU L-AKKADEMJA TAL-MALTI 1968 B'sogħba nħabbru l-mewt tas-Sur Robert Mifsud Bonnici, Membru Akkademiku mill-anzjani u kittieb magħruf mill-aktar. Is-Sur Robert kien skrittur prolifiku u ħaddem il-pinna tiegħu f'xogħlijiet diversi; hu kiteb dwar suġġetti axxetiċi, didaskaliki, artistiċi, patrijottiċi u bijografiċi; kien kommentatur għaqli, ġurnalista tajjeb u polemiku qawwi. Mhix ħaġa ħafifa wieħed isemmi l-kotba kbar u żgħar li ħarġu mill-pinna tas-Sur Robert, għax hemm tant minnhom li bilkemm tista' ssib tarfhom. Ftit ġranet qabel miet hu ħareġ l-aħħar ktieb dwar studju antropoloġiku, 'IL-BNIEDEM BHIMA', li jfisser 'in-nisel tal-bniedem skond it-tagħlim reliġjuż. Hija ħasra li s-Sur Robert ma rnexxilux jara stampat sat-tmiem l-opra tiegħu monumentali, 'DIZZJUNARJU BIJO- BILJOGRAFIKU NAZZJONALI', li hu lestieh sa l-aħħar. Nittamaw li l-Gvern ma jonqosx jissokta jippubblika din l-opra li tant hi meħtieġa u tagħmel ġieh lil pajjiżna. L-artikoli u l-ittri tas-Sur Robert fil-ġurnali, perjodiċi u. rivisti kienu bla tmiem; hu baqa' sa l-aħħar jikteb u jinteressa ruħu f'dak li kien jiġri f'Malta u barra minn Malta, imma l-aktar li jqanqlulu qalbu kienu dawk il-ħwejjeġ li jmissu lil art twelidu u fir-reliġjon. Fuq kollox is-Sur Robert Mifsud Bonnici kien raġel għaqli u ga- lantom, kien mimli ħeġġa u ħrara, għadda ħajja ta' 84 sena dejjem lest biex jagħti pariri u għajnuna fejn jeħtieġ u lil min jitolbu; fuq kollox kien bniedem ta' karattru, reliġjuż, patrijott. Minn ittra li kitibli s-Sur Ġużeppi Mifsud Bonnici, hu wkoll kittieb tajjeb ta' versi u proża, se nġib din is-silta li tagħti xbieha ħajja tal- karattru tas-Sur Robert: Jiena, bħala ħija l-kbir, nista' ngħid li dejjem tana eżempju ' tajjeb, ħabb dejjem il-familja, waqaf magħha u għamel ħiltu biex iġibha dejjem 'il quddiem. Kellu għat qalbu l-mużika u l-kant u fl-1926 żied magħhom il-kitba tiegħu bil-Malti u, tista' tgħid, li minn dak iż-żmien sa ma miet qatt ma nfatam mill-pinna; l-opri tiegħu jixhduh. Kien bniedem onest u sinċier, iħobb lil kul- ħadd, dejjem lest biex igħin u jaqdi b'dak kollu li jista'. Kien ħa- brieki ma jaqta' qalbu minn xejn, dejjem lest għal kull kitba, basta għall-ġieh t'Alla, għall-ġid tas-soċjetà u ta' pajjiżu; kien fuq kollox difensur qawwi tal-Knisja t'Alla sew bil-kelma kemm bil- pinna. Xjieħ u baqa' enerġiku, b'ħeġġa ta' żagħżugħ sakemm miet, 4 : IL-Manri Inħossni kburi ngħid li ħija Robert kien il-veru ċittadin; dejjem ħabb u serva 'l Alla, lil Art twelidu u lid-dar,' Għall-merti tiegħu letterarji, is-Sur Robert Mifsud Bonnici kien onorat mill-Qdusija Tiegħu l-Papa Pawlu VI, bis-salib ''Pro Ecclesia et Pontifice', imma billi d-dekorazzjoni waslet ftit wara li miet, is-Sur Robert ma kellux ix-xorti jifraħ biha.